ઓસ્ટ્રેલિયામાં ચાલી રહેલી કોમનવેલ્થ ગેમ્સમાં આજે ચોથા દિવસે ભારતે વધુ ત્રણ ગોલ્ડની સાથે એક સિલ્વર અને બે બ્રોન્ઝ એમ કુલ છ મેડલ જીત્યા હતા. ભારતને શૂટિંગમાં ૧૬ વર્ષની માનુ ભાકેરે, વેઈટલિફ્ટિંગમાં પુનમ યાદવે ગોલ્ડ અપાવ્યા હતા. જ્યારે ભારતની મહિલા ટેબલ ટેનિસ ટીમે આજના દિવસનો ત્રીજો ગોલ્ડ મેડલ જીત્યો હતો. આ સાથે કોમનવેલ્થ ગેમ્સમાં ભારતના કુલ સાત ગોલ્ડ, બે સિલ્વર અને ત્રણ બ્રોન્ઝ સાથે ૧૨ મેડલ્સ થઈ ગયા છે.